Поштоване колеге, директори и наставници биологије основних школа у Републици Србији,

Шаљемо Вам нову промену у **ПРАВИЛНИКУ И ПРОПОЗИЦИЈАМА ТАКМИЧЕЊА ИЗ БИОЛОГИЈЕ ЗА УЧЕНИКЕ ОСНОВНИХ ШКОЛА ЗА ШКОЛСКУ 2019/20. ГОДИНУ**

ОБРАЗЛОЖЕЊЕ:

Према допису Министра Шарчевића директорима основних и средњих школа у Републици Србији од 20.02.2020. године, Школске управе немају обавезе у реализацији такмичења и смотри ученика.

На основу тог дописа и Стручног упутства о организовању такмичења и смотри ученика основне и срењих школа, **одговорност за организацију такмичења из биологије имају искључиво школе домаћини такмичења (односно њихови директори) и Биолошки факултет у Београду (коме је ову улогу у школској 2019/2020. години поверило Српско биошко друштво).**

У складу с тим, у циљу организовања општинског и окружног нивоа такмичења, потребно је да све основне школе **након** **одржаног општинског такмичења** пошаљу резултате својих ученика по разредима, према новом упутству, односно измени у Правилнику, које гласи:

Директори школа домаћина општинског такмичења координирају израду јединствене окружне/градске ранг листе, у сарадњи са општинским активима наставника биологије, на тај начин што једна од школа организатора општинског такмичења (делегирана од стране председника окружног актива директора основних школа датог округа) формира јединствену ранг листу за дати округ/град. Основне податке и имејл адресу школе делегиране за сачињавање јединствене ранг листе, председник окружног актива директора основних школа доставља и Биолошком факултету, ради даље комуникације. **Одмах након одржаног општинског такмичења, коначне ранг листе ученика школе домаћини шаљу електронским путем на имејл адресу школе која је делегирана од стране председника окружног актива директора, која сачињава јединствену ранг листу за округ/град**.Јединствену ранг листу са именима ученика који су се пласирали на окружни/градски ниво такмичења (према пропозицијама такмичења), треба доставити електронским путем школама домаћинима општинског такмичења, које на одговарајући начин обавештавају такмичаре општинског нивоа о пласману на следећи ниво такмичења. Јединствену окружну листу треба доставити и Биолошком факултету Универзитета у Београду (коме је СБД ове године поверио организацију такмичења за основне школе), на мејл адресу takmicenje2020@bio.bg.ac.rs која је намењена за службену комуникацију Биолошког факултета са школама домаћинима, у року од највише 5 радних дана.